(ซีรีส์ต่อไปนี้มีภาพของสงคราม ปัญหาสุขภาพจิต การเกิดความคิดฆ่าตัวตาย)
(ซึ่งอาจสะเทือนใจท่านผู้ชมบางราย ถ้าท่านหรือคนรู้จักมีปัญหาสุขภาพจิต)
(อินวิกทัส - คุณศัพท์)
(1. ไม่ยอมแพ้ ไม่ยอมจำนน 2. ไร้เทียมทาน ไร้ผู้ต้าน ไร้พ่าย)
ลุยเลย เกเบรียล
เราทำได้ ไปสนุกเลย
- หนึ่ง สอง สาม - ยูเค
(อินวิกตัสเกมส์ กรุงเฮก เมษายน ปี 2022)
(ทุกสองปี ทหารผ่านศึก ที่ได้รับบาดเจ็บหรือป่วยจากทั่วโลก)
(จะได้รับเชิญมาแข่งกีฬาในอินวิกตัสเกมส์)
(โดยเป้าหมายคือการช่วยเหลือ ในการฟื้นฟูและบำบัด)
เราต้องย้ำให้โลกเห็นถึงพลังจิตวิญญาณของมนุษย์
ทุกคนพร้อม
พร้อมโว้ย
ความสามารถในการเยียวยา และพลังแห่งความไม่ยอมแพ้
ที่ทำให้เราฟื้นฟูกลับมาแกร่งกว่าเดิมได้
ไม่ว่าคุณจะแบกรับอะไรไว้ ไม่ว่าอะไรจะฉุดรั้งคุณไว้
แต่ที่นี่ ในอินวิกตัสเกมส์
คุณจะพบว่านี่คือแท่นกระโดด ที่จะพาคุณพุ่งทะยานไปอีกขั้น
เล่นให้สนุก อย่าจมน้ำ
ใช่ เล่นให้สนุก อย่าจมน้ำ
วู้ ไม่กดดันเลย
เพื่อเป็นตัวคุณเองในเวอร์ชันที่ดีที่สุด
ตัวคุณเองในเวอร์ชันที่คุณคิดถึง
ที่คู่ชีวิตของคุณคิดถึง
ที่ลูกของคุณคิดถึง
ตอนผมคุยกับลูกชาย อาร์ชี่ ว่าโตขึ้นเขาอยากเป็นอะไร
บางวันเขาก็ตอบว่านักบินอวกาศ
บางวันก็บอกว่านักบิน
แต่สิ่งที่ผมย้ำกับเขาคือ ไม่ว่าเขาจะอยากโตไปเป็นอะไร
หัวใจของเขาคือสิ่งสำคัญที่สุด
ไม่มีอะไรจะทำให้ผมกับแม่ของลูกภูมิใจ
ไปมากกว่าการได้เห็นเขา มีหัวใจอย่างที่เราได้เห็นต่อหน้าเราในวันนี้
นั่นคือคุณ
ภูมิใจจริงๆ เจ้ายักษ์
(เราติดตามนักกีฬาจากหกประเทศไปทั่วโลก)
(ระหว่างการเตรียมตัว ลงแข่งอินวิกตัสเกมส์ 2022)
อย่าลืมหายใจนะ
ไม่… ไม่ใช่ไม่สิ ต้องใช่ค่ะ
ผมพูดเร็วเกินไป คุณจะแบบ "ว่าไงนะ"
ผมเริ่มเศร้าแล้ว เราต้องหยุดก่อน ครับ
กะแล้วว่าเรื่องนี้ต้องมา
(กีฬาคนใจแกร่ง)
อรุณสวัสดิ์ ทุกคน ยินดีต้อนรับ
- ไง พวก - เป็นไงบ้าง
- สบายดี ท่านล่ะ เป็นไงบ้าง - ก็ไม่เลว ยินดีต้อนรับ
- โอ้โฮ - เอากระเป๋ามาพร้อมเลยนะ
- บ้านสวยดีนะ - เราไปเดินเล่นกันไหม
- ไปกันเลย - ใช่ พร้อมแล้ว ไปเลย
ไปลุยกัน
- ขอนั่งหน้า - อะไรนะ
- รีบเลยนะ - ตามกฎ
- กฎการจองนั่งหน้า - ผมเคารพกฎนะ
- ผมไม่ได้ขอเปลี่ยนคนนะ - เปลี่ยนคน พูดอะไรของนาย
- เปลี่ยนคนนั่งหน้าไง - เปลี่ยนได้เหรอ
- ท่านคงคิดว่าผมบอกทางได้ห่วยแตก - จริงเหรอ
ผมเป็นคนเดียวที่ไม่ใช่นายทหาร เรื่องแผนที่ไว้ใจผมได้
อะไรเอ่ย เป็นสี่เหลี่ยม นายทหารงงตาแตก
แผนที่
เรามาถึงแล้ว
คุณชื่ออะไร
ผมชื่อแฮร์รี่
- คุณทำงานอะไร แฮร์รี่ - ผมทำงานอะไรเหรอ
วันปกตินะ ผมเป็นพ่อที่มีลูกสองคน ยังไม่สามขวบ
ผมมีหมาสองสามตัว
เป็นสามี
ผมเป็นผู้ก่อตั้งมูลนิธิอินวิกตัสเกมส์
ก็ควบหลายตำแหน่งเลย
แต่ผมเชื่อว่าวันนี้คือวันของอินวิกตัส
- วันนี้อากาศดีน่าเดินเล่นนะ - พวก
สวยเลยใช่ไหมล่ะ
- ไร่องุ่นเหรอ อะไรน่ะ - ใช่
นั่นพุ่มไม้
ผมคิดเสมอว่าผมเป็นพ่อ
ผมไม่มีทางเป็นทหารได้ถ้ามีลูก
คุณสองคนเป็นทหารตอนมีลูก ใช่ไหม คุณยังอยู่ในกรมด้วย
- ผมเพิ่งออกมา - คุณเพิ่งออกมา
ลูซี่ท้องตอนผมถูกยิง ผมกลับมาจากอิรัก
ลูซี่ท้องตอนหน้าร้อน ผมไปอัฟกานิสถานเดือนกันยายน
มีคนหนึ่งที่เสียไป
ภรรยาเขาท้องลูกชาย จอร์จ
ตอนนี้เป็นหนุ่มแล้ว อายุ 12
ใช่ เราได้ยินเรื่องพวกนั้นบ่อยๆ
คนที่ไปตายในสนามรบ แล้วไม่ได้เจอลูก
คนไปรบไม่ได้มีแค่คนเดียว แต่เป็นทั้งครอบครัว
หลังจากถูกยิง สภาพผมก็ย่ำแย่เอาเรื่อง
กระสุนทะลุเข้ามาในลำตัว
โดนซี่โครงด้านหลัง ทะลุถึงซี่โครงด้านหน้า
ชิงเป็นพินบอล ก่อนจะไปหยุดที่ปอดขวา
แล้วผมก็หยุดหายใจ
ผมหยุดหายใจไปสองสามครั้ง
เดวิด ไวส์แมน กัปตันทีมอินวิกตัสสหราชอาณาจักร
หลายปีมานี้เขาทรมานมาก
เริ่มต้นได้สวยครับ ไวส์แมน
ตอนผมเป็นทหาร มันคือโลกทั้งใบของผม
หลังจากผมถูกยิง
เราจะนิยามตัวเองยังไง
เดวิด ไวส์แมนผงาด คว้าเหรียญทองให้สหราชอาณาจักร
เอสโตเนียคว้าเหรียญเงิน
ดีใจสุดๆ ไปเลยค่ะ สำหรับเดวิด ไวส์แมน
แตะขอบสระ มองขึ้นฟ้า แล้วชกลม
อินวิกตัสคือสัปดาห์ที่ดีที่สุดในชีวิตผม มันทำให้ผมเข้มแข็งกว่าที่เคย
สัปดาห์นั้น ผมรู้สึก เหมือนเป็นร็อกสตาร์ มีพรมแดงปูให้เดิน
ตอนนั้นทำแบบนั้นเลย
ตอบหน่อยสิ
ทีเด็ดของอินวิกตัส
ที่คุณมีส่วนร่วมหรือไม่มีก็ได้
อย่างแรกเลย รอบชิงชนะเลิศวีลแชร์รักบี้ปี 2014
- คืนวันศุกร์นั้นเหรอ - ใช่
แมตช์นี้เกมเร็วโกลาหลสุดๆ
ได้แต้มไปอีกหนึ่งทรัย ฟังเสียงสิครับ
ชัยชนะของสหราชอาณาจักร
สำหรับผมคือตอนได้เห็น ลุค ซินนอตต์วิ่ง 400 เมตร
ผมคิดว่าเขาเป็นคนเดียว ที่ขาขาดสองข้างตอนจุดสตาร์ต
ระวัง
เสียงปืนดังขึ้น
แล้วทุกคนก็วิ่งนำไปเลย เพราะทุกคนมีหนึ่งขา
ส่วนเขาไม่มีเลย
เขาออกตัวช้ามาก
เขาตามหลังไกลเลยล่ะ
แล้วผมก็ตะโกนเชียร์ลุค เขาเป็นคนอังกฤษคนเดียวในการแข่ง
พอถึงโค้งสอง เขาก็ตามมา ทันกันเป๊ะเลย
พอถึงร้อยเมตรสุดท้าย เขาก็แซงทุกคนเลย
แล้วได้เหรียญทองไป
มันอาจจะฟังดูเลี่ยน แต่ก็เป็นเรื่องจริง
ผมมองเห็นได้เลยว่ามันเปรียบได้กับการฟื้นฟู
ใช่
- เขาตามหลังทุกคนไกลมาก - ใช่
แต่เขาก็ยังสู้ต่อไป
ออสเตรเลีย ปี 2018 ในสระน้ำ
และในรอบชิงชนะเลิศ ท่ากบ 50 เมตรชาย ประเภทไอเอสเอ
ออกตัวไปแล้วครับ
มาร์ก ออมร็อดจากสหราชอาณาจักร
เขาเกือบไม่ได้ลงแข่งว่ายน้ำแล้ว แต่ก็มีคนหนึ่งมาแข่งด้วย
เขาเกือบจะไม่มีคนแข่งด้วยแล้ว
- ใช่เลย - เขาไม่เคย…
เขาไม่เคยว่ายไกลขนาดนั้นมาก่อน
ออมร็อดเกือบหมดแรงแล้ว โรบินสันก็จี้มาติดๆ
คุณพระช่วย ลุ้นตอนจบจริงๆ ครับ
จะเป็นออมร็อด หรือจะเป็นโรบินสัน
ออมร็อดครับ เฉียดฉิว หนึ่งนาที 45.01 วินาที
- ผมว่ามาร์กชนะนะ - ใช่
- ผมบอกเสมอ ผมนึกว่ามันจะเป็นวันกีฬาสี - ใช่
คงแบบ "เราจะแข่งวิ่งถือไข่ในช้อนกัน"
ใช่ ผมจำได้ ไม่มีวันลืมเลย
เหลือเชื่อครับ ยกระดับไปอีกขั้นเลย
วางแก้วลงครับ
เราจะเล่นเวฟกัน จากแถวหน้าไปหลัง หนึ่ง สอง สาม
เริ่ม
สุดสัปดาห์นี้ ทหารผ่านศึกจากทั่วโลก
จะมาร่วมแข่งขันอินวิกตัสเกมในลอนดอน
ทัวร์นาเมนต์ที่จัดขึ้นครั้งแรกในปีนี้ โดยเจ้าชายแฮร์รี่แห่งเกาะบริเตน
เราเริ่มต้นได้ยอดเยี่ยมที่ลอนดอนเมื่อปี 2014
เรายกระดับไปอีกขั้นที่ออร์แลนโด
โทรอนโตจะได้รับความสนใจจากทั่วโลก
กีฬาเปลี่ยนชีวิตคนได้จริงๆ แล้วมันก็ช่วยชีวิตคนได้ด้วย
ผมนับไม่ถ้วนเลยว่ามีกี่คน
ภรรยา แฟน พ่อแม่ ปู่ย่าตายาย ลูกๆ
ที่มาหาผมแล้วบอกว่า "ขอบคุณที่พาพ่อกลับมา"
"ขอบคุณที่ทำให้สามีฉันยิ้มได้อีกครั้ง"
การได้เห็นประสบการณ์ของคนเหล่านี้
หรือชีวิตพวกเขาที่เปลี่ยนไปในทางที่ดีขึ้น มันเป็นปรากฏการณ์ระลอกคลื่น
พวกเขาสร้างแรงบันดาลใจ ให้ทุกคนพร้อมกันไปด้วย
มาร์ก ออมร็อด อดีตหน่วยคอมมานโดกองทัพเรือ
ตั้งใจจะคว้าเหรียญที่สาม
นี่คือภารกิจสามปีในความคิดผมเสมอ
ผมไม่ได้อยากให้เกิดความจำเป็น ถ้าไม่มีความจำเป็น ก็แปลว่าไม่มีใครบาดเจ็บ
แต่ถ้ามันมีความจำเป็น เกมนี้ก็จะยังดำเนินต่อไปเสมอ
(ยูเครน มารีอูปอล)
(กันยายน ปี 2021)
(ก่อนการรุกรานของรัสเซีย)
ภาคตะวันออกของยูเครน พยากรณ์ว่าท้องฟ้าจะมืดครึ้มทั้งภูมิภาค
(ยูเลีย "ไตรา" ปาเยฟสก้า ทหารผ่านศึกกองทัพยูเครน)
ฉันชื่อยูเลีย ปาเยฟสก้า
ชื่อรหัส "ไตรา"
ฉันเป็นหน่วยแพทย์
ฉันเซ็นสัญญาเข้ากองทัพเมื่อปี 2014
แต่ตอนนี้ฉันเป็นแค่อาสาสมัคร
นี่คือชีวิตฉันตลอดเจ็ดปีมานี้
(ยูเครนป้องกันชายแดนฝั่งตะวันออก จากรัสเซียมาตั้งแต่ปี 2014)
(ทหารผ่านศึกจากความขัดแย้งนี้ รวมตัวกันเป็นนักกีฬาอินวิกตัสทีมชาติยูเครน)
ยูเครนส่วนใหญ่ก็สงบสุข
แต่ที่ฝั่งตะวันออกมีความขัดแย้ง
มีสไนเปอร์ยิงมา ก้มหัวลง
สไนเปอร์เก่งๆ จะยิงนาย…
เข้าตรงไข่เลยล่ะ
- เหลวไหลแล้ว - ฉันเคยได้ยินมานะ
ปากเก่งกันจริงๆ
ใช้นิ้วสัมผัสหารูกระสุน วิธีตรวจอย่างหนึ่ง
ไม่ต้องกลัว ฉันรู้ว่านายมีของอะไรบ้าง
เจออะไรก็ไม่แปลกใจหรอก
ถ้าเจอรูกระสุน ใส่ขันชะเนาะทันที
เอาเลยๆ
ใช่ นั่นแหละ
นั่นคือขันชะเนาะที่ถูกต้อง
(ตรวจร่างกายทีมยูเครน)
- อินวิง… อินวิกตัส - อินวิกตัส ใช่
อินวิกตัสเกมส์
กลายเป็นว่าทุกคนรู้ แต่ฉันเพิ่งรู้เมื่อวาน
อรุณสวัสดิ์
ไง เป็นไงบ้าง
ฉันรู้ว่าตรวจหัวใจใช้เวลานานแค่ไหน
มาแล้วๆ
ไว้ขนอะไรของนายเนี่ย ไม่กำจัดขนบ้างเหรอ
รอยแดงเต็มตัวไปหมดแล้ว
บอกเมียนายด้วยนะว่าฉันไม่ได้ทำ
โอเคๆ
- ให้ช่วยไหม - ไม่ต้อง
โอเคนะ ดีเลย
คุณคือผู้หญิงคนแรกของวันนี้เลยค่ะ
- ฉันจะเป็นเด็กดี ไม่ต้องกลัวนะ - เราจะถอดให้หมดเลยนะ
ได้ เข้าใจแล้ว รอเดี๋ยวนะ
อยู่แนวหน้ามาเจ็ดปี ขาฉันฝังข้อต่อไทเทเนียม
กระดูกสันหลังก็มีปัญหา
ฉันมีอาการพวกนี้มานานแล้ว
ฉันได้ข่าวเรื่องอินวิกตัสครั้งแรก
ตอนอยู่ในโรงพยาบาล หลังจากผ่าตัดครั้งหนึ่ง
เรียบร้อย
มีอะไรเหรอ
มีอะไร
มีบางอย่าง…
ถ้าหมอบอกให้ทำใหม่ เราจะทำให้
ทุกอย่างดีหมด ยกเว้นตรงนี้
- ขอบคุณค่ะ - ยินดีค่ะ
ถ้ามีปัญหา เราจะทำใหม่
รับทราบ โอเคค่ะ
- ทุกอย่างเรียบร้อย - ใช่ เห็นชัดทุกอย่างเลย
ตอนฉันไปตรวจร่างกายที่โรงพยาบาล
ผลตรวจออกมาว่าฉันมี…
คือ…
จากผลตรวจอัลตราซาวด์
ฉันหัวใจล้มเหลวไปสองครั้งแล้ว จากผลตรวจ
บอกตรงๆ ฉันไม่รู้เลยว่าเกิดอาการตอนไหน
(เนื่องจากอาการป่วย)
(ไตราจึงต้องทบทวนบทบาท ในฐานะหน่วยแพทย์อาสาใหม่)
กำลังบันทึก
ไง เจย์ เราเพิ่งเชื่อมต่อติด
- ได้ยินไหม - เสียงดังฟังชัดเลย
นี่คือหนึ่งในการโทรคุยกับทุกประเทศ
ก่อนจะมาถึงจุดนี้ตอนนี้ได้
- หยุดการบันทึก - เยี่ยมยอด
มันเพิ่งขึ้น
- ไง อ็อกซานา เป็นไงบ้าง - ไง ริชาร์ด สบายดีค่ะ
- คุณเป็นไงบ้าง - สบายดี ขอบคุณครับ เราพร้อมแล้ว
ฉันชื่ออ็อกซานา ฮอร์บัช เป็นผู้จัดการทีมอินวิกตัส ทีมชาติยูเครน
ผมคิดว่าเราควรเริ่มจากภาพรวมเรื่องโควิดก่อน
จากมุมมองของเรา เรามีความพร้อม และพร้อมที่จะจัดงาน
ตั้งแต่เกิดความขัดแย้งทางทหาร ทางตะวันออกของยูเครนเมื่อปี 2014
กับสหพันธรัฐรัสเซีย เราก็ไม่พร้อมที่จะมีทหารผ่านศึก
เราไม่มีศูนย์บำบัด ทั้งทางการแพทย์ กายภาพ หรือจิตเวช
ตอนเราได้ข่าวเรื่องอินวิกตัสเกมส์
เราก็เข้าใจว่านี่คือสิ่งที่เราต้องการจริงๆ
เนเธอร์แลนด์จะเข้าสู่ช่วงล็อกดาวน์
มีความเป็นไปได้ที่รัฐบาล
จะยกเลิกกีฬาทุกประเภท
แต่เราก็มั่นใจว่าเกมของเราจะได้จัด
เว้นแต่ว่าจะมีสายพันธุ์ที่น่ากังวลเกิดขึ้นมา
ในส่วนของยูเครน เราได้ลงมติแล้ว
มันเป็นไปได้ เราจะไปร่วมแข่ง
ดีใจที่ได้ยินครับ อ็อกซานา วิเศษเลย
แต่เจ้าชาย ดยุกแห่งซัสเซกซ์ กับพระชายาจะเสด็จร่วมงานไหมคะ
- ท่านจะเสด็จมาไหม - แน่นอนครับ
ทุกอย่างที่เรารู้ เราสื่อสารกันเป็นประจำ
ท่านกำลังวางแผนเดินทาง
(สหรัฐฯ นิวยอร์กซิตี)
สวัสดีค่ะ เป็นไงบ้าง
- ฉันทิช - ยินดีที่ได้รู้จัก
ยินดีที่ได้รู้จัก สบายดีไหม
- เราไม่ได้ทำแบบนี้มานานแล้วนะ - ฉันรู้ค่ะ
หัวใจผม ผมแบบ…
ผมประหม่า
ยินดีมากๆ ที่ได้รู้จัก เราเคยเจอกันมาก่อนแล้วสินะ
- ฉันชื่อซีต้าค่ะ ซีต้า เมอร์แชนต์ - ซีต้า
- สองปีครึ่ง แล้วเราก็กลับมา - สุดยอดเลย
เยี่ยมเลย
ท่านสุภาพบุรุษและสุภาพสตรี
ผมเป็นเกียรติที่ได้แนะนำ นักมนุษยธรรมและนักอนุรักษ์สิ่งแวดล้อม
ผู้ส่งเสริมสุขภาพจิต และทหารผ่านศึก
เจ้าชายแฮร์รี่ ดยุกแห่งซัสเซกซ์
คืนนี้เรามาเพื่อมอบเกียรติให้กลุ่มชายหญิง
ซึ่งนิยามชีวิตด้วยการรับใช้ชาติ
เป้าหมาย และแน่นอน ความไม่ยอมแพ้
หลายคนในห้องนี้เข้าใจ
ว่าทำไมสมาชิกกองทัพ มักจะรู้สึกโดดเดี่ยวหลังจากกลับบ้าน
หรือหลังออกจากกองทัพ
จริงไหมครับ
(สิบสี่ปีก่อน)
(มกราคม ปี 2008)
(จังหวัดเฮลมันด์ อัฟกานิสถาน)
เหตุผลที่ผมได้ไปอัฟกานิสถาน ก็เพราะว่าเป็นความลับ
ตอนผมอยู่ที่นั่นสิบสัปดาห์ ไม่มีใครรู้เลย
นอกจากสื่ออังกฤษที่บอกว่า "เราจะเก็บข่าวเงียบ
ตราบใดที่เราเข้าถึงข่าวได้"
เราทำหน้าที่ ทุกคนก็เหมือนกัน
ชีวิตทุกคนสำคัญเท่ากัน
เราที่นั่งอยู่ตรงนี้ก็อันตราย มันเหมือนกันทั่วเฮลมันด์
ทั่วอัฟกานิสถาน ทุกคนอยู่ในอันตราย
เรื่องนี้เกิดขึ้นหลังจากที่ ผมถูกรับตัวออกจากอัฟกานิสถานเมื่อปี 2008
ผมอยู่บนพื้นดิน พื้นทรายสิบสัปดาห์กับคนอื่นๆ
เจ้าหน้าที่กองทัพอังกฤษประกาศเมื่อวันศุกร์ ว่าจะถอนเจ้าชายออกจากการรบ
หลังจากข่าวว่าพระองค์เสด็จออกรบรั่วออกไป
การที่อยู่ดีๆ ก็ต้องกลับบ้าน ผมก็โมโห
แต่การที่ผมออกมา มันก็สำคัญ กับทุกคนรอบตัวและความปลอดภัยของพวกเขา
ประสบการณ์ของผมในอัฟกานิสถาน ได้รับผลกระทบจากเที่ยวบินกลับบ้าน
ตอนเครื่องขึ้นฟ้า ผ้าม่านข้างหน้าผมโดนลมพัดเปิดออก
แล้วภาพที่ได้เห็นก็คือโรงพยาบาลกลางอากาศ
ทหารอังกฤษหนุ่มสามนาย
ถูกห่อพลาสติก ร่างแหลกเป็นชิ้นๆ
ผมเห็นสิ่งที่คนอื่นได้แต่พูดถึง
นั่นคือสิ่งที่กระตุ้นจริงๆ ว่า
"ผมได้เห็นต้นทุนจริงๆ ของสงครามแล้ว"
ไม่ใช่แค่ต่อตัวบุคคล แต่ต่อครอบครัวด้วย มันมีความหมายว่ายังไง
ชีวิตพวกเขาจะเปลี่ยนไปตลอดกาลยังไง
สักพักเลยกว่าจะได้รู้ว่า ในสงคราม มันไม่ใช่แค่ทหาร
มันไม่ใช่แค่คนที่อยู่แนวหน้า ที่ต้องเสียสละใหญ่หลวง
แต่เป็นทุกคน
ตอนก้าวเท้าลงจากเครื่อง ผมโมโหที่เรื่องแบบนี้เกิดกับคนเหล่านั้น
โมโหที่สื่อไม่พูดถึง
โมโหที่ผมถูกพาตัวออกมา
แต่ ณ จุดนั้น ผมมองไม่เห็นว่าสิ่งใดที่ต้องทำ
สิ่งที่ผมพยายามคิดก็คือ "ผมมีแพลตฟอร์ม
ผมเพิ่งผ่านประสบการณ์นี้มา ผมจะทำอะไรกับเรื่องนี้ได้บ้าง"
ท่านคิดยังไงตอนที่เห็นคนเหล่านั้นบนเครื่องบิน
มันก็กล้ำกลืนนะ เพราะเรารู้ว่าเกิดอะไรขึ้น
เวลาเราอยู่ในสนามรบจริง เขาไม่ค่อยพูดถึงกัน
มันก็ลำบากใจ
เราอยากไปคุยกับเขา ถามเขาว่าเป็นยังไงบ้าง
แต่ก็ตามนิสัยทหารอังกฤษ เขาก็บอกว่า
"สบายครับ ท่าน เสียแขนข้างเดียว ผมไม่ชอบแขนข้างนั้นอยู่แล้ว" แบบนั้น
เราจะทำยังไงให้แน่ใจว่า คนรู้เรื่องที่เกิดขึ้่น รู้ความจริงมากขึ้น
ไม่ใช่แค่ทหารที่อยู่ตรงนั้น
ที่ออกไปรบในต่างประเทศ
นั่นคือจุดเริ่มต้นของทุกอย่าง แล้วไอเดียกับคอนเซปต์
หรือความจริงที่กีฬามีส่วนสำคัญได้
ในการบำบัดของทุกคน ทั้งทางจิตใจและกายภาพ
(สหราชอาณาจักร ลินคอล์นเชอร์)
รูปที่ถ่ายตอนจบการซ้อมรบพื้นฐาน
ผมอยู่ในรูปนั้นแหละ
รูปวันเกิดผม กับเค้กที่สุดท้ายก็โดนโปะหน้า
นั่นแหละ โดนโปะหน้า
ครับ ผมไล่ดูรูปตัวเอง
แล้วคัดแต่รูปที่ผมชอบ เอามาติด บอกตรงๆ
รูปผมวันที่ออกจากบ้าน
พักผ่อนตอนค่ำ หลังจากค้นหาตอนกลางวัน
ตอนผมเข้ากองทัพ ผมสมัครเข้าหน่วยวิศวกร
สุดท้ายผมได้เป็นทหารช่างรถบดดิน
ไปอิรักสองรอบ ไปอัฟกานิสถานครึ่งรอบ
ตรงนั้น อีกฝั่งของรูปนั้น
คือจุดที่ผมโดนระเบิดแสวงเครื่อง
ผมเห็นรูปแล้วก็คิด "เอาไปติดเลย"
มันเป็นเครื่องย้ำเตือนมั้ง
ผมเสียขาสองข้าง
หลังก็บาดเจ็บ
แรงระเบิดมาถึงแขน
ข้อมือผมต้องดามเหล็ก
ผมอยู่ในโรงพยาบาลประมาณสองเดือนครึ่ง
แล้วก็ทำกายภาพบำบัด ติดขาเทียม
ปกติก็บำบัดสี่สัปดาห์ หยุดสี่สัปดาห์
ผมอยู่ที่นั่นสองปีครึ่งหลังจากนั้น
ผมมองว่ามันเป็นชาติที่แล้ว
นี่คือความทรงจำจากชาติที่แล้ว
ชีวิตใหม่ของผมเริ่มต้น ไม่ข้องเกี่ยวกับกองทัพอีกต่อไป
ปกติในแต่ละวัน ผมจะไปส่งลูกที่โรงเรียน
- บาย - ไปโลด
ไปรับลูกที่โรงเรียน ทำกับข้าวมื้อเย็น
จากที่ได้เห็นชีวิตผมทุกวัน ผมไม่เห็นการเติบโต
อยู่ไปเรื่อยเปื่อย ไม่ได้ทำอะไร
หลังจากโดนระเบิด ผมก็เริ่มดื่มหนัก ไปเที่ยวหนัก
สภาพจิตใจไม่ดีเลย
ทาเนีย ภรรยาผมบอกว่า "ฟังนะ ต้องเปลี่ยนแปลงบางสิ่งแล้ว"
(พ่อเป็นเหมือนซูเปอร์ฮีโร่ พ่อทำให้โลกมีความสุขขึ้น)
(ค่ายฝึกซ้อม ทีมอินวิกตัสสหราชอาณาจักร)
(ทีมรักบี้วีลแชร์สหราชอาณาจักร มารวมตัวกันเป็นครั้งแรกตั้งแต่เกิดโรคระบาด)
เร็วเข้า ทุกคน พร้อมไว้
ไปๆ
ประกบติดเลย
ส่งบอลๆ
ตามทอมไป คุยกันด้วย ไปเร็ว
ใช่ๆ
ตั้งใจหน่อย สมาธิด้วย
ฟังนะ
นายต้องเลิกเข็นแบบนี้ แล้วเข็นแบบนี้แทน
ถ้านายไม่พูดอะไร แล้วไปปิดมุมนั้นไว้
เมื่อกี้ก็เข้าทำคะแนนง่ายๆ เลย
ทอม
ไปขวาๆ
รับได้สวย ถอยหลัง สองมือ
หยุดเลย ทุกคน ทำได้ดีมาก
เรื่องใช้ร่างกายน่ะมันง่าย เรื่องที่ผมเคยทำ
ทั้งโค่นต้นไม้ ขึ้นแทงก์น้ำมัน
แต่สภาพจิตใจ ผมไม่…
ผมพูดต่อหน้าคนไม่เป็น คุยไม่เป็น
ผมยืนพูดต่อหน้าคนกลุ่มใหญ่ๆ ไม่เป็น
ผมมักจะแบ่งแยกตัวเอง
ตอนที่โค้ชเจงส์ให้ผมเป็นกัปตันทีม
ผมไม่รู้เลยว่าใครจะพิจารณาผมทำไม
อยากให้เป็นยิ่งไม่ต้องพูดถึง
ผมไม่เคยมีตำแหน่งหัวหน้าในชีวิตเลยสักอย่าง
สนิมเกาะนิดหน่อย เดี๋ยวซ้อมบ่อยๆ ก็ทำได้เอง
หลายคนเคลือบแคลงในตัวเอง
พวกเขาอาจจะต้องการใครสักคนที่ผลักดัน
เอาสิ่งนั้นออกมาจากตัวพวกเขา
ผมไม่รู้ประวัติของทอม ผมเลือกเขาเป็นกัปตัน
หวังว่าผมจะเลือกได้ถูก
ลองดูกันว่าเขาจะเป็นยังไงเวลาถูกวิจารณ์แรงๆ
มันจะเป็นคนละเรื่องกันเลย
เราไล่บี้แย่งบอลช้าเกินไป
ระหว่างนี้ เราทิ้งคนเดียวไว้แดนหน้า ซึ่งมันไม่ดี
ผมมองไม่เห็นว่าวิธีคิดของผมจะทำให้ผม…
พูดปลุกระดมทีมในรอบชิงชนะเลิศยังไง
แต่ถ้าผมไม่ถูกพาไปอยู่จุดนั้น ผมก็ไม่รู้ว่ามันจะออกมายังไง
เวลาประกบสอง ต้องหลังหนึ่ง หน้าหนึ่ง
คนอื่นๆ ก็ต้องทุ่มเทด้วย
ทาเนีย ภรรยาผมบอกว่า "รับไปเถอะ มันจะแย่สักแค่ไหนเชียว
อีกสามสี่เดือนค่อยบอกก็ได้ว่า 'ผมไม่อยากเป็นกัปตันแล้ว'"
จากจุดนั้น ก็เป็นทีมบาสเกตบอล
น่าเสียดายที่กัปตันทีมถอนตัวไป ด้วยเหตุผลส่วนตัวในช่วงโควิด
โค้ชก็เลยขอให้ผมเป็นกัปตันทีมบาสเกตบอล
ชัดเลยว่ามีคนเห็นบางอย่างในตัวผม
แค่ผมไม่เห็น
เราอยู่ในจุดที่แตกต่างกว่าที่เคยมากๆ ก่อนจะเริ่มการแข่งที่กรุงเฮก
แต่ทุกอย่างก็ดำเนินการช้า เพราะโรคระบาดยังคงอยู่
(การแข่งขันที่กรุงเฮกปี 2020 ถูกเลื่อนออกไป ถึงสองครั้งเพราะโรคระบาดทั่วโลก)
(กำหนดแข่งใหม่คือเมษายน ปี 2022)
ถ้าบางชาติที่เข้าแข่งขัน
ถ้านักกีฬาบางคนเกิดติดโควิดกะทันหันขึ้นมา
เราจะมั่นใจได้ไหมว่า จะมีตัวสำรองพอที่จะมาลงแทนได้
เพื่อให้แน่ใจว่าจำนวนยังใกล้เคียง 500 ที่สุด
กีฬาประเภททีมส่วนใหญ่จะได้ยังแข่งได้
เส้นทางสู่การแข่งคราวนี้มันท้าทาย
เราพยายามขยายชุมชนตลอดเวลา
ที่กรุงเฮก เรามี 20 ชาติแล้ว
แต่หลายประเทศก็มีผู้สมัครหลายพันคน
เข้าทีมที่รับได้ตั้งแต่ 30-80 คน
(ทหารผ่านศึกถูกคัดเลือกเข้าร่วมแข่งขัน โดยพิจารณาว่าใครจะได้ประโยชน์สูงสุด)
(นักกีฬาสามารถลงแข่งได้ ในกีฬาไม่ซ้ำกันสูงสุดสามชนิด)
ตั้งแต่ปี 2014 ประเทศหลักๆ ที่เคยมีส่วนร่วมในอินวิกตัส
เป็นประเทศที่มีจำนวนทหาร ได้รับบาดเจ็บจากการรบสูงที่สุด
พอเวลาผ่านไป โชคดีที่ความขัดแย้งลดลง
เราก็เลยพยายามลดขนาดบางทีมลง
เพื่อให้โอกาสประเทศอื่นเข้าร่วมด้วย
ไม่ใช่ทุกคนที่จะเห็นตรงกัน ว่าสงครามที่ยุติธรรมคืออะไร
แต่ผมว่าเราทุกคนเห็นตรงกัน ถึงความเสียหายจากสงครามต่อคนจำนวนมาก
กีฬานี้ไม่ได้โฟกัสที่สาเหตุของการบาดเจ็บ
แต่เป็นเรื่องของการเยียวยาจากการบาดเจ็บ
และการกลับไปมีส่วนร่วมในชุมชนอีกครั้ง
(เกาหลีใต้ กรุงโซล)
ขอบคุณที่สละเวลา
มาร่วมการประชุมปฐมนิเทศ อินวิกตัสเกมส์ประจำปี 2022
นี่คือครั้งแรกที่เกาหลีจะร่วมแข่งขัน
ขอให้ระวังพฤติกรรม
(เกาหลีใต้ส่งนักกีฬา 11 คนลงแข่งที่กรุงเฮก)
(ในการเข้าร่วมอินวิกตัสเกมส์ ครั้งแรกของประเทศ)
ในสังคมเกาหลี คนพิการไม่ค่อยออกมาข้างนอก
พวกเขาจะใช้ชีวิตอยู่ในบ้าน
พวกเขาจะซ่อนตัว
ปั่นไป
(นาฮยองยุน ทหารผ่านศึกกองทัพเกาหลีใต้)
เวลาคนพิการออกมาข้างนอก
คนไม่พิการก็จะ…
สนใจมั้งครับ
เราจะเห็นจากสีหน้าได้ทันที
โค้ชจักรยานทีมปัจจุบันของผมก็แปลกใจ
ตอนที่โค้ชได้ดูการแข่งของเรา
พวกเขาบอกว่า "คนพิการเก่งขนาดนี้ได้ยังไง"
ใช้ข้อพับเข่าอีก เอาอีก
สังคมเราคิดว่าความพิการเป็นสิ่ง "ผิด"
แต่มันไม่ได้ผิด มันแค่ "แตกต่าง"
อีกสิบวินาที
ห้า สี่ สาม สอง หนึ่ง หยุด
ผมคิดว่าสังคมยังเปลี่ยนไปไม่มาก
แต่มันก็ต้องเปลี่ยนตอนนี้
เริ่มที่ตัวผมก่อนเลย
สวัสดีครับ
น้ำแอปเปิลหนึ่งแก้วครับ
ใส่น้ำแข็งไหม
ครับ
มือไปโดนอะไรมาเหรอ
ผมได้รับบาดเจ็บตอนเป็นทหารครับ
ป้าไม่รู้เลยว่าไปบาดเจ็บมา
ป้าขอเลี้ยงนะ
ไม่เป็นไรครับ
ผมถือได้
วางได้เลยครับ ผมจะ…
ขอบคุณครับ
ดื่มให้อร่อยนะ
ขอบคุณครับ
ผมฝันอยากจะเป็น…
ทหารหรือตำรวจเพื่อปกป้องประเทศ
ตอนอยู่ในกองทัพ ผมโดนไฟฟ้าช็อต
แต่ผมจำเหตุการณ์ไม่ได้เลย
หมอบอกว่าควรตัดมือผมทิ้งไปดีกว่า
ณ ตอนนั้น ผมก็คิด
ว่าที่ภรรยาผมเป็นคนแรก ที่มาเยี่ยมที่โรงพยาบาล
เขาเป็นคนที่ไม่กลัวอะไรเลย
มันก็เลยเจ็บปวดที่เห็นเขาสูญเสียปีกไป
ฉันอยู่เคียงข้างเขา คอยให้กำลังใจ คอยปลอบเขา
แล้วเราก็คบกันอีกหกปีก่อนแต่งงานกัน
การได้เจอภรรยาคือสิ่งที่ดีที่สุดที่เคยเกิดขึ้นกับผม
ผมคิดว่าเรื่องดีอันดับสอง น่าจะเป็นการเริ่มเล่นกีฬา
เวลาคนมองคนพิการ
พวกเขาจะมองด้วยความเห็นใจ เสียใจ เศร้า
ผมก็เลยลงแข่งกีฬานี้
ผมอยากให้ทุกคนได้ดูเรา
ไม่ใช่ด้วยความสงสารเท่านั้น
แต่จะได้เห็นสิ่งที่คนร่างกายไม่สมบูรณ์ทำได้ด้วย
ผมหวังว่าผู้คนจะมอบจิตวิญญาณนักสู้ให้เรา
(สหรัฐฯ ฟลอริดา)
- ไง ลูกพ่อ อยู่ไหนแล้ว - ไง
- โรงเรียน - ยังไม่เลิกเรียนอีกเหรอ
รักนะ
เดี๋ยวนี้บอกตอบไม่ได้แล้วเหรอ แค่นี้นะ
- หนูบอกแล้วนะ "รักพ่อเหมือนกัน" - พ่อไม่ได้ยินเลย โอเค
รักลูกมากกว่า บาย
บาย
ผมชื่อเกเบรียล จอร์จ
ผมเป็นหน่วยแพทย์ทหารเรือ ที่เกษียณด้วยเหตุผลทางการแพทย์
วันที่ 1 เมษายน ปี 2008 วันเมษาหน้าโง่
ผมจำได้ว่าผมเพิ่งซื้อ แจ็กเก็ตขี่มอเตอร์ไซค์ใหม่ เป็นเสื้อหนัง
ผมขี่ไปตามถนนได้ประมาณหกกิโล ทางหลวงใหญ่
เขาบอกว่ามีคนกลับรถที่แยกไฟแดง แล้วไม่ทันเห็นผม
ผมชนกับเขา แล้วฟื้นอีกสามสัปดาห์ต่อมา
ผมพยายามรักษาอยู่ 12 ปี กว่าจะไปถึงจุดที่ตัดทิ้ง
ผมทำสัญญากับแขนผมไว้ "ถ้าแกไม่ยอมหาย ฉันจะตัดแกทิ้ง"
ผมไม่รู้เลยว่าตั้งแต่วันนั้น ผมจะเจ็บปวดไปตลอดชีวิต
หิวหรือยัง ลูกพ่อ
- ขอให้อร่อยนะ - แน่นอน คนสวย
พ่อทำกับข้าวด้วยความรักเสมอ
- ทำไมแม่ทำมันฝรั่งอร่อยกว่า - อะไรนะ
แม่ทำมันฝรั่งอร่อยกว่าเยอะ
ขอโทษที โทษทีนะ
ให้หนูช่วยแล้วกัน
- พ่อทำได้ ขอบใจมาก - ไม่ หนูก็ทำได้
- เพราะหนูมีสองมือ - ปากดีนี่ เดี๋ยวสวย
พ่อโกรธหนูแล้ว
ทามีอาห์ นี่คือลูกสาวที่น่ารัก แสนดีของผม
เธอเป็นแรงบันดาลใจให้ผมสู้ต่อได้ดีมาก
พ่อรักลูกนะ
บาย รักนะ
หนูไม่สนหรอก
รักลูกเหมือนกัน ฝันดีนะ
ผมอยู่กับความเจ็บปวด ประมาณระดับเจ็ดถึงสิบ
เวลากำเริบก็ถึงสิบหรือมากกว่านั้น แต่ผมได้เรียนรู้มาว่าอย่าบอกใครมาก
เพราะถ้าบอกใคร เขาจะพาเราไปห้องฉุกเฉิน แล้วขังไว้
หมอของผมบอกไว้ว่าเจ็บแบบลูกจะคลอด
เราเจ็บท้องคลอดซ้ำแล้วซ้ำเล่า แต่ลูกไม่มีวันคลอดออกมา
ฝันดี รักแกนะ
ไปทางถนนไอ 95 เหนือ ขึ้นทางหลวงฟิลิปส์ แจ็กสันวิลล์
ไปกันเลย
ผมเคลื่อนไหวเยอะ ส่วนใหญ่ก็เพราะความเจ็บ
ถ้าผมขยับร่างกายเข้าไว้ ผมก็จะไม่คิดถึงมัน
ขอต้อนรับสู่พิกเคิลบอล ผมเป็นหน่วยแพทย์ทหารเรือเกษียณ
วันนี้ใครจะมาแพ้คนแรก
เวลามีเรื่องวุ่นวายโกลาหล ผมจะตั้งสมาธิได้ดีขึ้น
มัน… อย่าทำแบบนั้นสิ
ไปเลย
เพื่อนๆ บอกผมว่าผมขับรถเยอะไป
ลูกสาวก็บอก หมาก็บอก
อย่าอ้วกนะ
สนุกดี ชอบเลย
ผมพยายามหายารักษาของตัวเอง
นี่คือการเดินทาง
แล้วผมก็กลัว
ผมเริ่มได้ข่าวเรื่องอินวิกตัสเกมส์
ผมก็คิดว่า "นี่คือสิ่งที่ผมทำได้"
มันย้ำเตือนว่า "เราไม่ได้โดดเดี่ยว"
ผมหวังว่ามันจะช่วยผมได้
แต่ในชีวิตผม ความหวัง ได้นำพาผมไปในเส้นทางผิดๆ หลายครั้ง
จะยังไง ผมก็ต้องคิดถึงอนาคต
(ห้องพักผ่อน อุปกรณ์ตัดเสียง)
จุดที่ยากคือต้องดูแลตัวเองมากขึ้นอีกนิด
ผมยอมรับแล้วว่าผมต้องอยู่กับ ความเจ็บปวดนี้ไปตลอดชีวิต
ผมรู้ว่าผมหยุดมันได้อย่างถาวร ง่ายๆ วันไหนก็ได้
ด้วยกระสุนนัดเดียว
แต่ตราบเท่าที่ผมยังอยู่
ผมรู้ว่าผมจะสู้อยู่เสมอ
(หกเดือนก่อนการแข่งขัน)
เรายังไปไม่ถึงจุดที่ จะจัดเป็นกีฬานานาชาติเต็มตัว
ห้าร้อยคนจาก 14 ประเทศ แต่เราก็กำลังทุ่มเท
ไง ไวซีย์ เน็กไทสวยนะ
ไม่อยากเชื่อเลยว่าแปดปีแล้ว
นี่คือตัวเลขที่เล็กมากสำหรับอิทธิพลอันยิ่งใหญ่
แต่มันคงดีถ้าได้มั่นใจเต็มเปี่ยม
ว่ามีแผนที่จะขยายออกไป
ในส่วนของปัญหา เราระมัดระวังสถานการณ์โอมิครอน
เราจะติดตามวิทยาศาสตร์
(ยูเครน เลียฟ)
สอนสาวบลอนด์คนนั้นยิงด้วยสิ
ยิงธนูเป็นกีฬาที่ใช้ความใกล้ชิด
ลูกดอกมันเสียบแน่นดีมาก ไม่ควรเอาออก
อันดรูคา ทุกคนเขารำคาญมุกใต้สะดือของนายนะ
หายใจเข้า
มือนิ่งๆ ไม่ต้องกลัว
(ยูเลีย "ไตรา" ปาเยฟสก้า ทีมยูเครน)
ถึงจะผ่านการบาดเจ็บมา
หัวใจล้มเหลวอีกสองครั้ง
ฉันก็ต้องการอินวิกตัส เพื่อกลับมาเป็นตัวเอง
ฉันดึงมือออกเร็วเกินไป
นี่ลูกธนูฉันเสียไปเลยเหรอ ไม่นะ มันอยู่นี่
พอที ฉันไม่ไหวแล้ว
มันชักกระตุก
ตั้งสติหน่อยสิ ไอ้กระจอกเอ๊ย
บ้าจริง
โทษที ขอโทษค่ะ
ใช่ๆ
หายใจเข้า
อย่าแตกตื่น
ให้ตายเถอะ
เปลี่ยนลูกดอกทุกนัดเลย อย่างกับยิงปืน
ฉันเชื่อว่ากีฬาทดแทน ความหิวกระหายที่เกิดจากอะดรีนาลีน
ที่ทหารผ่านศึกรู้สึกหลังกลับจากสงครามได้
มันทำให้เราเห็นเส้นทางสู่อนาคต
เก้า
หก
ผู้เข้าแข่งขันทุกท่าน กรุณาเข้าแถวรับรางวัลด้วยครับ
มาถ่ายรูปหมู่กัน
ช่วยถ่ายรูปให้เราหน่อยสิ
ซิฟิลิส
ให้พูดว่าไงนะ ซิฟิลิสเหรอ
อันดับสามได้แก่ ทีมผสม ทีมสอง
เยี่ยม จริงเหรอ
ขอหอมแก้มทีซิ
จับไปเถอะน่า นี่ไม่ใช่นมฉัน
เสียดายที่ไม่ใช่
หยุดเลยนะ
เสนอหน้าหน่อยซิทุกคน
ซิฟิลิส
ใช่
มันชื้นไปหน่อยนะ
มันช่วยไม่ได้นี่
ไง ฉันมาถึงแล้ว
ไม่ได้รอฉันเลยเหรอ
ทำไมเราไม่รอนายนะ
อันนี้ให้เจ้าหญิง ให้ราชินี
ช่วงเปลี่ยนผ่านไปใช้ชีวิตแบบพลเรือน มันควรจะค่อยเป็นค่อยไปตามธรรมชาติ
แต่มันยากสำหรับฉัน ฉันก็ไม่เข้าใจ
ฉันอาจจะลืมไปแล้วว่าชีวิตพลเรือนเป็นยังไง
ไชโยๆ
แต่ฉันก็พร้อมจะกลับไปใช้ชีวิต
เราดีใจที่ได้มาร่วมโต๊ะกับเธอ
และที่เธอชวนเรามา
ขอดื่มให้การไม่มีสงคราม
ดื่มให้ยูเลีย เธอคือดวงตะวันของโลกนี้
(หนึ่งร้อยสามสิบเจ็ดวัน ก่อนการรุกรานของรัสเซีย)
สำหรับคนเหล่านี้ทุกคน นี่คือก้าวต่อไปในเส้นทางของพวกเขา
ที่จะท้าทายร่างกายและจิตใจของตัวเอง
ผมตื่นเต้นเพราะผมรู้ถึงพลังเยียวยาของกีฬา
แต่ผมก็กังวล เพราะพวกเขาพาตัวเองไปอยู่ในจุดที่อึดอัด
สำหรับหลายๆ คน มันอาจเป็นตัวกระตุ้นที่แรงมาก
แล้วผมก็เป็นห่วง
คำบรรยายโดย วรากรณ์ จันทา